Държавен вестник, бр. 51, 2012 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  51
Раздел II
Финансови условия
Чл. 6. Безвъзмездната финансова помощ се 
предоставя в рамките на наличния бюджет въз 
основа на финансовото разпределение, посочено 
в глава 7 на ОПРСР.
Чл. 7. (1) Безвъзмездната финансова по-
мощ е в размер до 80 на сто за кандидати по 
чл. 10, т. 4 и 6 и до 100 на сто за кандидати 
по чл. 10, т. 1 и 5 от размера на одобрените 
и реално извършени дейности на проекта, от 
които 75 % се осигуряват от ЕФР и 25 % – от 
държавния бюджет на Република България. 
Безвъзмездната финансова помощ е в размер 
до 80 на сто за кандидати по чл. 10, т. 2, реа-
лизиращи проект/и в частна полза, и до 100 на 
сто за кандидати по чл. 10, т. 2, реализиращи 
проект/и в обществена полза, от размера на 
одобрените и реално извършени дейности на 
проекта, от които 75 % се осигуряват от ЕФР 
и 25 % – от държавния бюджет на Република 
България.
(2) Размерът на безвъзмездната финансова 
помощ за сектори 01, 02 и 03 е намаляващ, 
както следва:
1. за първата година – 100 на сто от одобре-
ните и реално извършени дейности на проекта;
2. за втората година – 80 на сто от одобре-
ните и реално извършени дейности на проекта;
3. за третата година – 60 на сто от одобре-
ните и реално извършени дейности на проекта.
(3) Максималният размер на безвъзмезд-
ната финансова помощ за един проект не 
може да надвишава левовата равностойност 
на 600 000 евро. 
(4) Намаляване на размера на безвъзмезд-
ната финансова помощ се допуска само при 
процедура на ограничен бюджет по чл. 30. 
(5) Минималният размер на безвъзмездната 
финансова помощ за един проект не може да 
бъде по-малък от левовата равностойност на 
10 000 евро.
(6) Максималният месечен размер на разхо-
дите за едно лице, свързани с възнаграждения и 
заплати по реда на чл. 22, ал. 2, т. 2, ал. 3, т. 2 
и ал. 4, т. 2 и ал. 5, т. 1, не трябва да надвишава 
размера на една средна месечна работна заплата 
за един нает, обявена от Националния статис-
тически институт за икономическата дейност 
„Селско, ловно, горско и рибно стопанство“ 
към датата на кандидатстване.
(7) За кандидатите по чл. 10 всяка печалба, 
получена като резултат от реализацията на 
проект по реда на тази наредба, се приспада от 
размера на отпуснатата безвъзмездна финансова 
помощ по проекта.
Чл. 8. (1) Плащанията по проект могат да 
бъдат авансово, междинни и окончателно.
(2) Авансово плащане се допуска при усло-
вията и по реда на чл. 33 и 34. 
(3) Междинни плащания се допускат при 
условията и по реда по чл. 35 и 36.
(4) Всички плащания от страна на бенефи-
циентите към доставчици на продукти и/или 
услуги в процеса на изпълнение на одобрения 
проект се извършват по банков път.
Чл. 9. Кандидатът не се подпомага по реда 
на тази наредба, в случай че за същия проект 
е одобрен за подпомагане и/или е получил 
безвъзмездна финансова помощ от нацио-
налния бюджет и/или от други програми на 
Европейския съюз.
Раздел III
Изисквания към кандидатите
Чл. 10. За безвъзмездна финансова помощ 
могат да кандидатстват:
1. общини и държавни учреждения;
2. юридически лица, регистрирани по Закона 
за юридическите лица с нестопанска цел, в 
това число и браншовите организации в сектор 
„Рибарство“; 
3. организации на производители на риба и 
други водни организми в сектор „Рибарство“;
4. юридически лица или еднолични търговци 
(ЕТ), регистрирани по Търговския закон или 
Закона за кооперациите; 
5. научни и учебни организации;
6. организатори на пазари на производи-
телите.
Чл. 11. (1) Кандидатите по чл. 10 трябва да 
отговарят на следните изисквания:
1. да нямат изискуеми публични задължения 
към държавата;
2. да не са вписани в централната база 
данни за отстраняванията съгласно Регламент 
(ЕO, Евратом) № 1302/2008 г. на Комисията 
от 17 декември 2008 г. относно централната 
база данни за отстраняванията (ОВ, L 344, 
20.12.2008 г.);
3. едноличните търговци и членовете на 
управителните органи на юридическите лица 
не са осъждани с влязла в сила присъда за 
престъпления против собствеността или стопан-
ството, освен ако не са реабилитирани, и не са 
лишавани от правото да упражняват търговска 
дейност или да заемат ръководна, отчетна или 
материалноотговорна длъжност.
(2) Кандидатите по чл. 10, т. 2 и 3 трябва 
да отговарят и на следните изисквания:
1. да са признати като организации на произ-
водители на риба и други водни организми или 
браншови организации съгласно приложимото 
законодателство;
2. да не са обявени в несъстоятелност или 
да не са в открито производство по несъсто-
ятелност.
3. да не са в производство по ликвидация.
(3) Кандидатите по чл. 10, т. 4 и 6 трябва 
да отговарят и на следните изисквания:
1. да са вписани в търговския регистър към 
Агенцията по вписванията;
2. да не са обявени в несъстоятелност или 
да не са в открито производство по несъсто-
ятелност;